फलों में आलू बुखारा, जामुन, सेब, संतरा, आम, पीले रंग का खरबूजा, तरबूज आदि पर वैक्स कोडिंग व तेलों का प्रयोग होता है। सब्जियों की बात करें, तो बैंगन, हरी मिर्च, घिया, टमाटर, नींबू, शिमला मिर्च, परमल, आदि सब्जियों को चमकाने में भी वैक्स व घटिया किस्म के केमिकल्स, ऑयल का इस्तेमाल किया जाता है। इन रसायनों का प्रयोग कच्चे फल-सब्जियों को पकाने के लिए भी किया जाता है। ये रसायन अगर आपके पेट में चले जाएं, तो इनसे कई गंभीर बीमारियां हो सकती हैं।